Kosovë: shqetësime për përkeqësimin e të drejtave të njeriut
Një raport i Organizatave Joqeveritare për të drejtat e njeriut në Kosovës vë në pah se gratë paraqesin një ndër kategoritë më të cenueshme të shoqërisë.
Një raport i organizatës Nisma e të Rinjve për të Drejtat e Njeriut, i publikuar të martën, nxjerr në pah mangësitë në zbatimin e ligjeve që garantojnë të drejtat e barabarta për qytetarët e Kosovës. Marigona Shabiu nga kjo organizatë i tha Zërit të Amerikës se gjetjet e raportit dëshmojnë se viti 2021 ka shënuar kthim mbrapa në respektimin e të drejtave të njeriut, posaçërisht për shkak të pandemisë COVID-19. “”, thotë ajo. Valmira Rushiti nga Rrjeti i Grupeve të Grave të Kosovës, tha se gratë paraqesin një ndër kategoritë më të cenueshme të shoqërisë. Sipas raportit shkalla e papunësisë te gratë është 32.3 për qind, krahasuar me 23.5 për qind sa është te burrat. Derisa rastet e dhunës në familje kanë shënuar rritje nga një mijë e 915 raste sa ishin në vitin 2019, në dy mijë e 69 raste në vitin 2020 dhe dy mijë e 200 raste në vitin 2021. “”, tha zonja Rushiti. Zonja Shabiu thotë se ky raport përmban mbi 100 rekomandime, por se shqetësues sipas saj është fakti se shkeljet janë sistematike. “”, thotë ajo. Në një vlerësim lidhur me shkallën e diskriminimit të realizuar në Prishtinë del se nga tri grupe të përfshira, komuniteti LGBT është grupi më i diskriminuar në të gjitha zonat ku janë kryer anketime. Blert Morina nga organizata për personat e komunitetit LGBT, CEL, tha se ky komunitet ka nevojë për angazhim ndërinstitucional për përmirësimin e situatës aktuale. “”, tha ai. Raporti i shoqërisë civile për të drejtat e njeriut për vitin 2021 paraqet edicionin e tretë të tij, ndërsa në hartimin e tij janë përfshirë 37 organizata jo qeveritare nga 24 fusha të të drejtave të njeriut në Kosovë.